ఇండిగో ఎయిర్ లైన్స్
ఇండిగో భారతదేశంలోని బడ్జెట్ ఎయిర్ లైన్ సంస్థ. గుర్గావ్ లో దీని ప్రధాన కేంద్రం ఉంది. భారతదేశంలో అతి వేగంగా అభివృద్ధి చెందతున్న ఇండిగో 2014 డిసెంబరు నాటికి 36.1% వాటా కలిగిన అతి పెద్ద ఎయిర్ లైన్ సంస్థగా ఎదిగింది. దీని ప్రాథమిక స్థావరం ఢిల్లీలోని ఇందిరాగాంధీ అంతర్జాతీయ విమానాశ్రయం. ఎయిర్ బస్ A320 కుటుంబానికి చెందిన 91 విమానాలను ప్రస్తుతం ఈ సంస్థలో ఉన్నాయి.
ఎయిర్ బ్లూ
ఎయిర్ బ్లూ ఎయిర్ లైన్స్ సంస్థ ప్రయాణికులకోసం అనేక సేవలందిస్తోంది. అన్ని విమానాల్లోనూ 3x3 లే అవుట్ తో ఎకానమీ క్యాబిన్, ప్రతీ సీటుకు ఓవర్ హెడ్ వీడియో స్క్రీన్ల సదుపాయం ఉంటుంది. పాకిస్థాన్ నుంచి ఇ-టికెటింగ్ సదుపాయాన్ని కల్పించిన తొలి విమాన సంస్థ ఎయిర్ బ్లూ. వైర్ లెస్ చెక్ ఇన్, సెల్ఫ్ చెకిన్ కియాస్క్ సదుపాయాలనందిస్తోంది. ఎయిర్ బ్లూ సొంతంగా జిన్నా అంతర్జాతీయ విమానాశ్రయం, కరాచీ లోనవంబరు 2008 లో సొంతంగా ప్రారంభించిన ప్రీమియం లాంజ్ లో ఇంటర్నెట్, కేబుల్ టీవీ, పత్రికలు, మర్దన కుర్చీలు, స్నాక్ బార్ సదుపాయాలున్నాయి. ఎయిర్ బ్లూ ఇ-కార్గో ద్వారా పాకిస్థాన్, యు.ఎ.ఇ., యు.కె. దేశాలకు సరుకులు రవాణా చేయవచ్చు.